柏立基

柏立基，GCMG係第3任星加坡總督同第23任香港總督，仲曾經做過香港輔政司。

生平

早年 
柏立基響蘇格蘭愛丁堡出世，父母係斯特凌郡波蒙特人。佢細個入讀佐治華生書院，之後升讀愛丁堡大學歷史科，響1928年以文學碩士身份畢業。之後，佢曾經諗住加入英屬印度政府，但係佢最終選擇參加英國政府搞嘅考試。最後，佢考試合格，響1930年加入英屬馬來亞政府。

政治生涯 
最初佢係做金文泰嘅私人秘書，但就因為佢覺得金文泰太過傲慢而申請調職，於是佢先後畀人調去新加坡、彭亨、霹靂同埋柔佛，響1939年畀人調去加勒比海千里達做助理輔政司，總算係好少少。不過冇幾耐就爆發二戰，所以佢又畀人調返嚟英屬馬來亞，出任外匯管制委員會秘書。

之後，佢因為二戰而被迫入伍當兵。響1941年，發生咗珍珠港事件，於是柏立基就畀人調去情報兵團。冇幾日，日軍就攻破咗全個英屬馬來亞，仲捉咗五萬個戰俘，好彩柏立基走得快，冇畀日軍捉到。之後，佢畀政府指派參加「43號特別軍事任務」，負責響婆羅乃一帶組織游擊隊打日軍。1942年，柏立基畀日軍捉到，畀日軍拉返去英屬馬來亞嘅戰俘營。到1945年8月，日本宣佈無條件投降，柏立基先至獲釋。之後，佢重新入返政府做嘢，響1946年出任北婆羅州副布政司，期間佢仲獲得OBE勳銜。

響1952年，佢正式調過嚟香港，接替列誥出任香港輔政司。佢負責幫時任港督葛量洪處理經濟，仲曾經三次出任署理港督。當時，佢面對唔少問題，包括新中國嘅成立，令到好多人都走難過嚟香港，為香港社會帶嚟沉重負擔；除此之外，因為韓戰，美國對香港實施禁運，對於香港嘅轉口貿易造成好大打擊。

而佢阿頭葛量洪好憎香港政府嘅官僚作風，佢覺得政府啲人太過死板，但係佢認為柏立基為人好有幽默感，於是佢就係好睇起柏立基，讚柏立基係「香港仔」，仲話柏立基第日好有可能出任港督一職。

響1954年12月，佢獲任命做星架坡總督，響1955年正式返去英國任命，期間仲獲勳GCMG勳銜，做埋爵士。

響1955年6月，柏立基抵達星架坡，正式接替列誥做星架坡總督。雖然係升咗做總督，但係佢就面對住好嚴峻嘅政治考驗。因為響1954年，星架坡實施新嘅憲法《林德憲法》，以星架坡立法議會取代原來嘅立法局，仲響同年4月搞第一次大選，結果由馬紹爾領導嘅勞工陣線勝出，而首席部長一職就由馬紹爾出任。而馬紹爾為首嘅勞工陣線反對殖民主義，加上當時星架坡要求自治同獨立嘅聲音比以前多，示威同埋罷工潮仲要一浪接一浪，搞到柏立基要承受好大壓力。

榮譽 
 香港大學名譽法學博士
 香港中文大學榮譽法學博士

攷

拎 

香港總督
類:香港中文大學榮譽博士
香港大學名譽博士
蘇格蘭人